Hevder at Mayweather kan gjøre comeback
Ifølge Aftonbladet har partene nemlig startet forhandlinger om en returkamp. Legendene møttes etter en lang ventetid 3. mai. Fighten svarte ikke til forventningene, som var skrudd kraftig opp. Men interessen for oppgjøret var upåklagelig. Amerikaneren Floyd Mayweather (med tilnavnet Money) og filipineren Manny «Pac Man» Pacquiao tjente begge nærmere 40 millioner kroner - i minuttet - etter 12 runder i ringen i Las Vegas. Mayweather skal ha tjent totalt 1,8 milliarder kroner på oppgjøret.Det var ekstremt mye piping fra tribunene da Mayweather ble intervjuet etter seieren. VG var til stede i arenaen, og det var ikke mulig fra salen å høre hva Mayweather sa på grunn av pipingen. Det er veldig spesielt med tanke på at han har hatt MGM Grand Arena som sin hjemmebane de siste årene - 11 strake kamper. For en måned siden avsluttet Mayweather karrieren med sin 49. seier på like mange mulige som profesjonell bokser. Det sa han i alle fall etter å ha slått Andre Berto (32). Nå kan han bli fristet til å ombestemme seg, og på den måten gå forbi Rocky Marciano på listen over boksere med flest seiere - og null tap. Manny Pacquiao vurderer å ta en siste kamp, før han vier seg til politikken i hjemlandet. – Jeg tar en fight mot hvem som helst, hvor som helst, sier han.
Floyd Mayweather (38) kan ha ombestemt seg. Han vil ikke legge boksehanskene på hyllen likevel - hvis Manny Pacquiao (36) får det som han vil.